L'Ajuntament d'Alaquàs recolza als afectats pels retalls de la Generalitat
01/09/2010

# L'Ajuntament d'Alaquàs recolza als afectats pels retalls de la Generalitat

*   01/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12244

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12244%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20recolza%20als%20afectats%20pels%20retalls%20de%20la%20Generalitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12244/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12244/01092010img_0137_2_Form_4.jpg)](https://www.alaquas.org/ficheros/documentos/2010/2/12244/01092010img_0137_2_Form_10.jpg "<a href='https://www.alaquas.org/ficheros/documentos/2010/2/12244/01092010img_0137_2_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs recolza als afectats pels retalls de la Generalitat</a>")

L'alcaldessa i el seu equip van acompanyar als familiars dels ancians i grans dependents afectats per la retallada que es van concentrar davant el Palau de la Generalitat. L'Ajuntament ha mantingut reunions amb les famílies de les 45 persones afectades, 17 d'elles d'Alaquàs, per a oferir-los assessorament jurídic

L'alcaldessa d'Alaquàs, Elvira García Campos, i el seu equip han acompanyat en la concentració davant el Palau de la Generalitat a les famílies dels 45 ancians i grans dependents de la Residència L'Albereda d'Alaquàs afectats pels retalls de la Conselleria de Benestar Social. Igualment, l'Ajuntament els ha oferit assessorament jurídic per als tràmits que hagen de realitzar.  
  
L'alcaldessa d'Alaquàs ha insistit en la necessitat que aquesta situació es resolga "sense que siguen els afectats moneda de canvi" dels problemes de la Generalitat amb els seus proveïdors. En tots els casos, als afectats se'ls havia reconegut el dret a ocupar una plaça individual, via Llei de Dependència, per la qual cosa la pèrdua de la plaça que pot provocar la decisió de la Conselleria de Benestar Social s'entén com la supressió d'un dret adquirit. El d'Alaquàs no és un cas aïllat, ja que en tota la Comunitat Valenciana hi ha 1.800 persones en les mateixes condicions.  
  
Al marge de les negociacions que la Conselleria de Benestar Social està mantenint amb les residències concertades, els afectats volen la resolució de la situació actual i que s'estableixca un mecanisme perquè no els torne a deixar en una situació d'indefensió com l'actual.  
  
L'última setmana d'agost els familiars dels ancians i grans dependents van rebre una comunicació en la qual se'ls advertia que, a partir de l'1 de setembre, ells havien d'assumir el cost íntegre de la plaça (entre 1.600 i 1.700 euros) o portar al seu familiar als seus propis domicilis.

Entre els afectats s'expliquen grans dependents, persones amb alimentació via sonda, sense familiars directes i sense els suficients recursos per a afrontar la seua situació. Per aquest motiu, Elvira García Campos exigeix a la Conselleria de Benestar Social i al president de la Generalitat, Francisco Camps, "la immediata marxa enrere en aquest atropellament sense justificació que afecta a les persones que més necessiten el suport de l'Administració".